KYK: Tygerberg-kinderkoor inspireer met nuwe lied | Netwerk24
'Ek help Al-Sjabaab se slagoffers. . . iemand moet!'
Op 12 Mei, die dag toe verpleegsters wêreldwyd gesalueer word, bel Cheréne Pienaar 'n handvol wat nou in die voorste linie werk. Min sou sy kon raai dat een van hulle 'n dogter het wat ook verpleeg, maar dié red daagliks lewens uit die kake van Al Sjabaab.
Jy leer jou liggaam ken met fietsry
Ek skrik nie vir koue pampoen nie, maar vir koue op 'n fiets wel en vorige jare het ek allerhande goeie verskonings gehad waarom ek nie op 'n weeksoggend voor werk op my fiets hoort nie.
KYK: Tygerberg-kinderkoor inspireer met nuwe lied
Deur Elretha Britz 09 April 2020 11:03
Die Tygerberg-kinderkoor onder leiding van Karina Erasmus.
'n Lied wat 'n Italiaanse poprock-sanger geskryf en opgeneem het om geld in te samel vir die talle Italianers in die stad Bergamo wat met die koronavirus besmet is, het binne dae nege miljoen besoekers op YouTube gelok.
Een van die besoekers was Charl van Heyningen, sanger, radio-aanbieder en voorsitter en publisiteitsbeampte van die Tygerberg-kinderkoor.
Hy sê die gebeure in Bergamo het die sanger Roby Facchinetti diep getref, veral omdat dit sy geboorteplek is. Facchinetti het verplig gevoel om 'n bydrae te lewer en het die lirieke en musiek van "Rinascerò, rinascerai" (ek sal hergebore word, jy sal hergebore word) geskryf en dit opgeneem. Van Heyningen was so aangegryp deur die lied dat hy besluit het dat dit iets is waaraan die Tygerberg-kinderkoor reg sal laat geskied.
Alles het toe baie vinnig gebeur. Van Heyningen het die woorde in Engels vertaal, begeleiding is geskep en opnames asook die lirieke en bladmusiek is aan elke koorlid gestuur. Die kinders het elkeen afsonderlik hul bydrae op 'n selfoon opgeneem, waarna dit Riaan Steyn se taak was om die 70 stemme saam te voeg en met die begeleiding te sinchroniseer.
Die vierstemmige eindproduk is meer as net 'n lied, dit is 'n produksie, sê Van Heyningen. Saam met beeldmateriaal van Kaapse tonele en leë strate asook die koorlede is dit inderdaad 'n produk om op trots te wees.